Ալեքսանդր Մոիսեև

**Ալեքսանդր Ալեքսեևիչ Մոիսեև** ( . ), Ռուսաստանի ռազմածովային նավատորմի ծովակալ, 2019 թվականից Հյուսիսային նավատորմի հրամանատար։

## Կենսագրություն
1977 թվականին միջնակարգ դպրոցն ավարտելուց հետո Մոիսեևը սովորել է Սովետսկ քաղաքի կինոտեխնիկումում և 1981 թվականից աշխատել է կինոնորոգման արհեստանոցում՝ որպես կարգաբերող վարպետ։ Այդ նույն տարվա վերջերին զորակոչվել է զինվորական ծառայության։ 1982 թվականի սեպտեմբերից մինչև 1987 թվականը սովորել է Պետրոդվորեցի Ա. Ս. Պոպովի անվան ռադիոէլեկտրոնիկայի ռազմածովային բարձրագույն  ուսումնարանում: 1987 թվականի հունիսից ծառայել է Հյուսիսային նավատորմի ատոմային սուզանավերից մեկում ՝ որպես ռադիոտեխնիկական մասի համակարգչային խմբի ճարտարագետ, 1990 թվականին նշանակվել է ռադիոտեխնիկական մասի պետ, 1992 թվականին՝ ատոմային սուզանավի հրամանատարի մարտական վարման գծով ավագ օգնական: 1994 թվականի հուլիսից հոկտեմբեր ռազմավարական նշանակության *K-18 „Karelija“* ատոմային ստորջրյան հածանավի հրամանատարի ավագ օգնականի պաշտոնում մասնակցել է դեպի Հյուսիսային բևեռ արշավին: Նավի անձնակազմը բևեռում բարձրացրել ու ամրացրել է Ռուսաստանի և Անդրեևյան դրոշները: Այդ բարդ ու դժվարին առաջադրանքը հաջողությամբ կատարելու համար Մոիսեևը, ի թիվս այլոց, պարգևատրվել է Արիության շքանշանով: 1995 թվականին նա ավարտել է ռազմածովային նավատորմի բարձրագույն սպայական դասընթացները։ 1995 թվականի հուլիսին նշանակվել է է *K-117 „Brjansk“* ատոմային սուզանավի հրամանատարի տեղակալ,  1997 թվականի նոյեմբերից մինչև 2001 թվականի սեպտեմբերը պաշտոնավարել է որպես ռազմավարական նշանակության  *K-407 „Նովոմոսկոնսկ“* ատոմային հրթիռային ստորջրյա հածանավի երկրորդ՝ պահեստային անձնակազմի հրամանատար: 1998 թվականի հուլիսի 7-ին, արդեն այդ նույն սուզանավի հրամանատարի պաշտոնում, Մոիսեևը պատմական կարևոր գործողություն է ղեկավարել. նրա հրամանատարությամբ նավի անձնակազմը  է երկու գերմանական TUBSAT-N/N1 առևտրային միկրո-նանոարբանյակներ է ստորջրյա դիրքից հաջողությամբ արձակել դեպի երկրամերձ ցածր ուղեծիր՝ օգտագործելով «Штиль» կրող հրթիռներ: Կարճ ժամանակ անց Մոիսեևին շնորհվել է 1-ին դասի կապիտանի կոչում:  2000 թվականին նրա ղեկավարած անձնակազմը Բարենցի ծովից, ստորջրյա դիրքից միջմայրցամաքային բալիստիկ հրթիռ արձակելով՝ հաջողությամբ խոցել է Կամչատկայի զորավարժարանում գտնվող թիրախը.

2003 թվականին Մոիսեևն ավարտել է Ն. Գ. Կուզնեցովի անվան ռազմածովային ակադեմիան։ 2003 թվականի հունիսից զբաղեցրել է Հյուսիսային նավատորմի 31-րդ սուզանավային դիվիզիայի շտաբի պետի, հրամանատարի տեղակալի, 2005 թվականի դեկտեմբերից՝ 12-րդ սուզանավային էսկադրայի հրամանատարի տեղակալի պաշտոնը։ 2006 թվականի ամռանը նա ղեկավարել է Արկտիկայի տարածաշրջանում *K-84 „Եկատերինբուրգ“* սուզանավից փորձնական կրակոցներ արձակած անձնակազմը: 2007 թվականի օգոստոսից մինչև 2009 թվականի սեպտեմբերը ստանձնել է 31-րդ դիվիզիայի հրամանատարությունը։ 2007 թվականին նա ղեկավարել է *K-114 «Տուլա»* սուզանավով արշավը և նոր զինատեսակների փորձարկումը արկտիկական սառույցների տակ, 2008 թվականին՝ *Կ-44 «Ռյազան»* սուզանավի անդրարկտիկական արշավը Հյուսիսային նավատորմի բազայից դեպի Խաղաղօվկիանոսյան նավատորմ, իսկ 2009 թվականին՝ *K-117-*- ից բալիստիկ հրթիռի արձակումը Հյուսիսային բևեռի մերձակայքում գտնվող հատվածից: Փորձարկումներին նախապատրաստվելիս նա մշակել է արագ փոփոխվող սառցային պայմաններում հրթիռային սպառազինության օգտագործման մեթոդներ։ ՌԴ նախագահի 2011 թվականի փետրվարի 14-ի թիվ 181 հրամանագրով նրան շնորհվել է *Ռուսաստանի Դաշնության հերոսի* կոչում՝ ռուսական նավատորմի հզորացման գործում ներդրած ավանդի համար:

Մոիսեևը 2011 թվականին «գերազանցությամբ» ավարտել է Ռուսաստանի Դաշնության զինված ուժերի գլխավոր շտաբի ռազմական ակադեմիան։ 2011 թվականի հունիսից նշանակվել է Հյուսիսային նավատորմի ստորջրյա ուժերի հրամանատարի տեղակալ, իսկ 2012 թվականի ապրիլից՝ հրամանատար։ 2013 թվականի փետրվարի 20-ին նրան շնորհվել է դերծովակալի, իսկ  2015 թվականի հունիսի 11-ին՝ փոխծովակալի կոչում։ 2016 թվականի ապրիլին նշանակվել է Հյուսիսային նավատորմի շտաբի պետ և հրամանատարի առաջին տեղակալ. 22 ноября 2017 года назначен заместителем начальника Генерального штаба Вооружённых сил Российской Федерации, 2017 թվականի նոյեմբերին՝ ՌԴ զինված ուժերի գլխավոր շտաբի պետի տեղակալ։ 2018 թվականի մայիսին  ստանձնել է Սևծովյան նավատորմի հրամանատարի պարտականությունները. 23 июня 2018 года указом Президента Российской Федерации назначен командующим Черноморским флотом ВМФ России, 2018 թվականի հունիսի 26-ին նախագահ Պուտինի կողմից նշանակվեց Սևծովյան նավատորմի հրամանատար:  Նախագահի 2019 թվականի մայիսի 3-ի թիվ 203 հրամանագրով  նշանակվել է Հյուսիսային նավատորմի հրամանատար։ 2020 թվականի դեկտեմբերին Մոիսեևին շնորհվել է ծովակալի կոչում։ 2024 թվականի մարտին նա նշանակվել է ՌԴ ռազմածովային նավատորմի գլխավոր հրամանատարի ժամանակավոր պաշտոնակատար, ապրիլի 2-ին՝ գլխավոր հրամանատար:

## Պատժամիջոցներ
2024 թվականի հունիսի 24-ին Ալեքսանդր Մոիսեևն ընդգրկվել է Եվրոպական Միության սահմանած պատժամիջոցներին ենթակա անձանց ցանկում՝ Սևծովյան նավատորմի հրամանատարի պաշտոնը վարելու ընթացքում Ուկրաինայի տարածքային ամբողջականությանը, անկախությանն ու ինքնիշխանությանը սպառնացող գործողությունների և քաղաքականությանը աջակցելու համար:

## Պարգևներ
* link=Datei:Золотая_звезда_Героя_России.svg|23x23փքս Ռուսաստանի Դաշնության հերոս (2011 թվականի փետրվարի 14)
* link=Datei:RUS Order of Courage ribbon.svg|40x40փքս Արիության շքանշան (2×: հունվարի 4, 1995, 2008)
* link=Datei:Order_of_War_Merit_ribbon.png|40x40փքս Մարտական արժանիքների համար շքանշան (հունիսի 3, 2006 թ.)
* բազմաթիվ մեդալներ

## Ծանոթագրություններ


## Գրականություն
* 
* Назначения в Вооружённых Силах. Вице-адмирал Моисеев Александр Алексеевич. // Российское военное обозрение. 2018. № 6. — С.76.
* 

## Արտաքին հղումներ
* Биография на сайте Минобороны России
* Высокое звание
* Список Героев Российской Федерации пополнил подводник-североморец
* Заслужил Звезду в морских глубинах. Подводник Александр Моисеев удостоен звания Героя России
* Кто видит море изнутри

Կատեգորիա:1962 ծնունդներ
Կատեգորիա:Ռուս ծովակալներ
Կատեգորիա:Ռուսներ
Կատեգորիա:ՎՀ/թեմա 4